Loppukeväästä 2010 Tirronen solmi levytyssopimuksen Sony Music -levy-yhtiön kanssa. Tirronen päätyi käyttämään soolourallaan taiteilijanimeä Leena Ihmemaassa. Leenan esikoissingle ”Piru” julkaistiin elokuussa 2010. "Leena Ihmemaassa" -niminen esikoisalbumi julkaistiin 29. joulukuuta 2010. Albumi ja siltä julkaistut kolme singleä eivät kuitenkaan nousseet lainkaan myyntilistoille. Tirrosen ja Sony Musicin yhteistyö päättyikin jo vuonna 2011. Jo ennen X Factoria Tirronen oli keikkaillut Norma John -nimisen yhtyeensä kanssa. Toukokuussa 2017 yhtye edusti Suomea Eurovision laulukilpailussa kappaleella ”Blackbird”.